|  |
| --- |
| **IZVJEŠĆE O SAVJETOVANJU S JAVNOŠĆU****U POSTUPKU DONOŠENJA** **ODLUKE O KOMUNALNOM REDU**Nositelj izrade izvješća: Grad Pula - Pola, Upravni odjel za komunalni sustav i upravljanje imovinomPula, 29. 10. 2021. godine |
| **Naziv akta za koji je provedeno savjetovanje s javnošću**  | **Nacrt prijedloga Odluke o komunalnom redu** |
| **Naziv tijela nadležnog za izradu nacrta / provedbu savjetovanja**  | Upravni odjel za komunalni sustav i upravljanje imovinom |
| **Razlozi za donošenje akta i ciljevi koji se njime žele postići uz sažetak ključnih pitanja** | Osnovni razlog donošenja ove Odluke o komunalnom redu je potreba za propisivanjem jasnih pravila postupanja prilikom uređenja naselja i korištenja, održavanja i čuvanja javnih površina, kao i propisivanje mjera za provođenje komunalnog reda ukoliko se pravne i fizičke osobe istoga ne pridržavaju. Slijedom navedenoga predlože se donošenje Odluke o komunalnom redu. |
| **Objava dokumenata za savjetovanje** **Razdoblje provedbe savjetovanja**  | https://www.pula.hr/hr/eusluge/ekonzultacije/zavrsene-ekonzultacije/50/prijedlog-odluke-o-komunalnom-redu/ |
| Internetsko savjetovanje s javnošću provedeno je u razdoblju od 23. rujna do 23. listopada 2021. godine. |
| **Pregled osnovnih pokazatelja uključenosti savjetovanja s javnošću**  | U za to propisanom roku zaprimljeno je 6 prijedloga i mišljenja podnesenih od strane zainteresirane javnosti. Pojedina mišljenja sadržavala su više prijedloga, od kojih je 6 u cijelosti prihvaćeno, 2 djelomično, a 8 prijedloga nije prihvaćeno. |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove. |

**Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje**

|  |  |  |  |
| --- | --- | --- | --- |
| **RB** | **Sudionik savjetovanja (ime i prezime pojedinca, naziv organizacije)** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
| **1.** | **Tatjana Kancelar**  | **zaprimljen 24.09.2021.**Predlažem:- da se u Odluci reguliraju uvjeti postavljanja baznih stanica teleoperatera (Grad Dubrovnik ima nešto slično);- da se u Odluci zabrani izvođenje građevinskih radova u ljetnim mjesecima | **NE PRIHVAĆA SE.** Postavljanje baznih stanica nije predmet Odluke o komunalnom redu, a zabrana izvođenja građevinskih radova je predmet posebne odluke koja je u postupku donošenja. |
| **2.** | **Helena Blažić, dr.med.** Specijalistička ordinacija medicine radaNobileova 8, Pula | **zaprimljen 24.09.2021.**Poštovani, obzirom da novčane kazne koje komunalni redari stavljaju npr. za parking, izazivaju verbalne i tjelesne ispade kod određenih ljudi koji potom uništavaju imovinu drugih građana ili nasilno prijete, molimo da se razmotri da se prije kazne izda pismeno upozorenje o mogućim posljedicama kršenja javnog reda i mira. Na taj bi način bila rasterećena i policija koja nažalost mora u takvim situacijama biti pozvana.Zahvaljujem | **NE PRIHVAĆA SE. K**ršenje javnog reda i mira, nije  predmet Odluke o komunalnom redu, niti je moguće odlukom spriječiti verbalne i tjelesne ispade pojedinih građana. |
| **3.** | **Vanesa Lončar, dipl.ing.građ** | **Zaprimljen 29.09.2021.**1) Među objektima u općoj upotrebi (Članak 38.) izostavljena je a) urbana oprema (kao što su klupe, košarice za otpatke, vaze - žardinjere, stalci za bicikle i sl., nadstrešnice za sklanjanje ljudi u javnom gradskom prijevozu); b) stanice za punjenje električnih bicikala, c) pametne kluped) rampe i pilomati (oprema za dodatnu regulaciju prometa) e) javne špine f) tuševi i kabine za presvlačenje na plažama,a članak 38 nije usklađen s člankom 2. gdje se objašnjava pojam :2. komunalni objekti, uređaji i drugi objekti u općoj uporabi su javna rasvjeta, obavijesna ploča, ormarić, pano s planom naselja, odnosno s oznakom kulturnih dobara, zaštićenih dijelova prirode ili s oznakom turističkih i sličnih objekata, nadstrešnica na stajalištu javnog prometa, javni sat, javni zahod, javni zdenac, vodoskok, fontana, koso dizalo - lift, javna telefonska govornica, samostojeći telekomunikacijski razvodni ormarići, poštanski sandučić, spomenik, skulptura i spomen-ploča; 2) Izostavljena su parkirališta - nakon članka 53. trebalo je ubaciti točku 9.8.2. Parkirališta, a tek onda 9.8.3. Tržnice i ribarniceTrebalo bi istaknuti da onaj tko ima u koncesiji naplatu parkiranja, ili obavlja tu djelatnost u ime Grada Pule, dužan je parkirališta pod naplatom održavati u funkcionalnom stanju, čistiti, kositi travu, održavati zelenilo i sl. jer puno je površina i velikih parkirališta pod naplatom (Karolina, Marsovo polje, Veslački, Benediktinske opatije, Stara tržnica, Dobricheva, Castropola....)Parkiralištima koja nisu pod naplatom, održava Grad9.8. Kolodvori i druga stajališta, tržnice, ribarnice i groblja 9.8.1.Kolodvori i druga stajališta Članak 51. Vlasnik, odnosno korisnik kolodvorske zgrade, perona, sanitarnog uređaja i predprostora kolodvora te čekaonice, dužan ih je održavati urednima, čistima i ispravnima. Članak 52. Stajališta gradskog prometa moraju u pravilu biti natkrivena i opremljena klupama te se moraju održavati u čistom i ispravnom stanju, a svako oštećenje tih prostora mora se u najkraćem mogućem roku popraviti. Autotaksi stajališta moraju biti čista i u ispravnom stanju, te se ne smiju koristi protivno namjeni za koju su određena. Na stajalištima iz stavka 1. i 2. ovoga članka obvezno se postavljaju spremnici za otpatke i opuške. Stajališta iz stavka 1. i 2. ovoga članka održava Grad, odnosno za to ovlaštena pravna ili fizička osoba. Članak 53. Na području Grada zabranjeno je obavljati iskrcaj i ukrcaj putnika javnog i izvanrednog prijevoza izvan stajališta označenih prometnom signalizacijom za tu namjenu. 9.8.2.Tržnice i ribarnice Članak 54.Tržnice na kojima se obavlja promet poljoprivrednim 3) Riječ prekopi smo izbacili iz upotrebe donoseći Pravilnik o tehničkim i drugim uvjetima za izvođenje radova na nerazvrstanim cestama i površinama javne namjene na području Grada Pule-Pola, a isti je donesen temeljem Odluke o nerazvrstanim cestama tj. Zakona o cestamaNa temelju stavka 1. članka 49. Odluke o nerazvrstanim cestama («Službene novine Grada Pule-Pola» 11/13, 9/16, 8/19 i 20/19) i članka 61. Statuta Grada Pule-Pola ("Službene novine Grada Pule-Pola" br. 07/09, 16/09, 21/11, 01/13, 02/18 i 2/20), gradonačelnik Grada Pule-Pola donosi**Pravilnik** **o tehničkim i drugim uvjetima za izvođenje radova na** **nerazvrstanim cestama i površinama javne namjene na području Grada Pule-Pola**I. **OPĆI UVJETI** Članak 1.(1) Ovim se pravilnikom utvrđuju tehnički i drugi uvjeti za:a) izvođenje radova unutar građevine nerazvrstane ceste i/ili površinama javne namjene, b) sanaciju nerazvrstanih cesta i/ili površina javne namjene nakon izvedenih radova.(2) Pod izvođenjem radova iz stavka 1. ovog članka, podrazumijeva se izvođenje građevinskih radova na izgradnji, rekonstrukciji ili održavanju infrastrukture (vodovod, sanitarna odvodnja -kanalizacija, odvodnja oborinskih voda, elektroenergetska, elektronička komunikacijska i optička infrastruktura), izvođenje radova na priključenju objekata na infrastrukturu, te izvođenje istraživačkih i dr. građevinskih radova, a sve od strane pravnih ili fizičkih osoba (obrtnika), registriranih za izvođenje radova niskogradnje, odnosno zemljanih radova i radova na izgradnji infrastrukture (u daljnjem tekstu: izvođač radova). (3) Pod sanacijom iz stavka 1. ovog članka podrazumijeva se skup radnji kojima se nerazvrstana cesta i/ili površina javne namijene na kojoj su izvođeni radovi, dovodi u funkcionalno stanje.(4) Nerazvrstane ceste su određene Odlukom o nerazvrstanim cestama, a površine javne namjene su određene Odlukom o komunalnom redu.stoga je bolje ostaviti kako je sada u važeoj Odluci o komunalnom redu definirano - Uvjeti korištenja javnih parkirališta, nerazvrstanih cesta i drugih površina javne namjene, članci 52., 53, i 54. budući da za parkirališta i pješačke zone imamo već posebne pravilnike kojima je sve definirano 4) u Članku 160. treba pisati da snijeg i led s nerazvrstanih cesta uklanja trgovačko društvo kojemu je putem provedene javne nabave povjereno održavanje nerazvrstanih cesta, a Pula Herculanea d.o.o. uklanja snijeg i led s ostalih javnih površina, osim onih iz čl. 161. i 162. 5) u Članku 161. treba dodati riječ tržnica | **DJELOMIČNO SE PRIHVAĆA**1. Prijedlogom Odluke o komunalnom redu, u Članku 38. dat je popis objekata u općoj uporabi. Kako bi se izbjeglo pogrešno tumačenje pojma, navedeni će se članak dopuniti, odnosno dodatno će se pojasniti o kojim je objektima riječ.

**NE PRIHVAĆA SE.** Parkirališta su predmet regulacije posebnih odluka.**NE PRIHVAĆA SE.** Predlagatelj nije precizirao na koji bi se članak odluke odnosila primjedba. **NE PRIHVAĆA SE.** Javnoprometne površine je širi pojam odnerazvrstanih cesta.**NE PRIHVAĆA SE. U** članku se navodi „…. i sličnih prostora“**.** |
| **4.** | **Denis Peloza** | **Zaprimljen 21.10.2021**.Prijedlog odluke je značajno proširen , popravljen i usklađen, pa je dojam kako bi ubuduće obrazloženje možda trebalo malo ipak proširiti. Projedlog Odluke u odnosu na važeću se  tekstualno  povećava za najmanje 12 stranica. Stječe se nekakav opći dojam (zbog primjene odredbi iz Prekrašajnog zakona) kako se suštinski radi  o  **represivnom aktu što zapravo i je.**Kako su postojeća Odluka i Prijedlog Odluke obje u PDF formatu a komentiranje se provodi na način koji nije istovjetan modelu savjetovanja gdje građani mogu uočiti cijeli spektar komentara i prijedloga to je time praćenje otežano. Naravno, tu su stručne službe i samo vijeće koje daje onaj Final touch. Treba podosta slobodnog vremena i volje za obradu, ali sa pravom se očekuje da će na tome dodatno poraditi nadležne stručne službe i naravno vijeće prilikom donošenja. U tom smislu dostavljam samo dio komentara / prijedloga , ali jasno je kako postoje operativni problemi u provedbi, a da se istovremeno izbjegne određeni pritisak na građane – pravne osobe prekrištelje posebno u dijelu novčanog kažnjavanja  i naravno stvarnog kapaciteta naplate prekršajnih kazni. Evo toliko, škoditi neće, a možda će pomoći za potrebe završne recenzije teksta. LP Denis PelozaPravna osnova:  uskladiti Obrazloženje i Pravnu osnovu  Na temelju odredbe članka 104. Zakona o komunalnom gospodarstvu ( ̋Narodne novine ̋, broj 68/18 i 110/18),  članka 33. Prekršajnog zakona (“Narodne novine” br. 107/07, 110/15, 70/17, 118/18  ) te članka 39. Statuta Grada Pule (Službene novine Grada Pule, br. 07/09, 16/09, 12/11, 01/13, 02/18, 02/20, 04/21, 5/21 ), Gradsko vijeće Grada Pule \_\_\_\_\_sjednici održanoj dana\_\_\_\_\_\_\_\_\_\_\_\_2021.. godine, donosiO D L U K U O KOMUNALNOM REDUČlanak 7. Stavak 5. (nepotrebno je taksativno nominirati tijelo pa se mijenja se i trebao bi glasiti) Za postavljanje uređaja iz prethodnog stavka i druge opreme (npr. izloga i sl.) na pročelje objekta/zgrade koji se nalazi na području zaštićene kulturno-povijesne cjeline (stara gradska jezgra), kao i objekta/zgrade koji ima svojstvo pojedinačnog kulturnog dobra, kada se tim uređajima pristupa s javne površine, vlasnici, odnosno korisnici objekta/zgrade dužni su prethodno ishoditi suglasnost ~~Ministarstva kulture i medija – konzervatorski odjel (u daljnjem tekstu: Tijelo nadležno za zaštitu i očuvanje kulturnog dobra), a potom i odobrenje Nadležnog tijela.~~tijela nadležnog za zaštitu i očuvanje kulturnog dobra, a potom i odobrenje Nadležnog tijela.*Članak 8.i članak 9. su već u samom prijedlogu  prilagođeni izmjeni u članku 7. osim paziti usklađenje jer se veliko „T“ mijenja sa malim „t“ obzirom da se ministarstvo isključuje i time se Odluka ostaje slobodna od odlučivanja u svezi resornog ministarstva kao nositelja npr. ako dođe do preustroja ili se konzervatorski odjeli odvoje. Zatim pitanje je dali se Nadležno tijelo pri čemu se misli na tijelo Grada Pule, pa vjerujem da treba isključiti upravni odjel te umjesto „nadležni upravni odjel“ koristiti „Nadležno tijelo“. Pa tako  neko tijelo daje suglasnost, neko neko tijelo odobrava posebno ako je neko tijelo odobrilo a pojavljuju se neznatne prihvatljive razlike.. (npr. nijanse u razlici postojeće stare i dijela gdje se koriste nove boje...*Članak 8.Vlasnik, odnosno nositelj prava na zgradi koja ima svojstvo pojedinačnog kulturnog dobra ili se nalazi na području zaštićene kulturno-povijesne cjeline, kao i drugi imatelj kulturnog dobra, dužan je za sve zahvate na vanjskim dijelovima zgrade ishoditi odobrenje tijela nadležnog za zaštitu i očuvanje kulturnog dobra.Zabranjeno je bilo kakvo izvođenje zahvata na vanjskim dijelovima zgrade iz stavka 1. ovog članka bez odobrenja ili suprotno odobrenju tijela nadležnog za zaštitu i očuvanje kulturnog dobra.Zabranjeno je oštećivanje, ispisivanje poruka i grafita na zgradama iz stavka 1. ovog članka te djelomično bojanje pročelja bojama koje se ne uklapaju u cjelovitu sliku pročelja, odnosno, ~~protivno boju fasade koju je~~ **~~odredio~~** ~~nadležni upravni odjel~~ protivno boji fasade koju je odobrilo Nadležno tijelom temeljem odluke tijela za zaštitu i očuvanje kulturnog dobra.Članak 9. ( da li je u stavku 1. rok od jedne godine dovoljan, slažem se ako  stavkom 2.nije ograničeno trajanje „produljenja“, nadalje pojasniti da li se radi o odobrenju ili suglasnostima / posebnim uvjetima???)Zgrada koja svojim izgledom, zbog oštećenja ili dotrajalosti vanjskih dijelova, nagrđuje izgled ulice i naselja mora se urediti u roku od jedne godine, a po obavijesti Nadležnog tijela. Iznimno prethodni rok je moguće produljiti u slučaju kada se zgrada nalazi na području zaštićene kulturno-povijesne cjeline (stara gradska jezgra), kao i kada je riječ o zgradi koja ima svojstvo pojedinačnog kulturnog dobra ukoliko za obnovu iste u navedenom roku nije moguće izraditi potrebnu dokumentaciju, uključujući **(odobrenje)** suglasnost/posebne uvjete tijela nadležnog za zaštitu i očuvanje kulturnog dobra. | **DJELOMIČNO SE PRIHVAĆA.** U Članku 7. naziv nadležnog tijela korigirat će se ali na drugačiji način. Također, korigirat će se i nadležnost za postavljanje uređaja i druge opreme na pročelje objekta/zgrade.U Članku 8. naziv nadležnog tijela korigirat će se u skladu s prethodnim člankom. Također, korigirat će se i nadležnost za određivanje boje pročelja na području zaštićene kulturno-povijesne cjeline ili pojedinačno zaštićenog kulturnog dobra.**PRIHVAĆA SE.** Obzirom da Člankom 9. Odluke, za zgrade koje se nalaze na području zaštićene kulturno-povijesne cjeline, kao i zgrade koje imaju svojstvo pojedinačnog kulturnog dobra, vremenski nije ograničeno produljenja roka za uređenje zgrade i izradu potrebne dokumentacije, tekst odredbi će se dopuniti samo navođenjem akata (posebni uvjeti, prethodno odobrenje ili potvrda) koje je potrebno ishoditi od strane Tijela nadležnog za zaštitu i očuvanje kulturnog dobra. |
| **5.** | **Denis Peloza** | **Zaprimljen 22.10.2021**Poglavlje 2.je izmjenjeno i dopunjeno odnosno prošireno sa tri članka koji uređuju pitanja manipulacije otpadom, ali se u tekstu poglavlja ne navodi, stoga se predlaže izmjena i dopuna:2. Odlaganje i uklanjanje otpada, uređenje dvorišta, zelenih površina, ograda uz zgradu i sličnih površinaČlanak 10.Vlasnici, odnosno korisnici zgrada i neizgrađenog građevinskog zemljišta dužni su dvorišta, vrtove, zelene i druge površine zgrada, neizgrađeno građevinsko zemljište te druge površine a osobito u dijelu koji je vidljiv s javne površine, održavati urednima i čistima. Ako se dvorišta, vrtovi, zelene i druge površine zgrada, neizgrađeno građevinsko zemljište, te druge površine uz javne površine, ne održavaju urednima i čistima, komunalni redar naredit će njihovom vlasniku, odnosno korisniku otklanjanje uočenih nedostataka. Ukoliko vlasnici, odnosno korisnici prostora/zemljišta iz prethodnog stavka u ostavljenom roku ne postupe sukladno nalogu komunalnog redara, ti će se nedostaci otklonit putem treće osobe na trošak vlasnika, odnosno korisnika prostora/zemljišta. Dvorišta, vrtovi, neizgrađeno građevinsko zemljište i druge površine moraju se koristiti sukladno njihovoj namjeni, te s njih ne smiju dolaziti nikakve štetne imisije na javne površine, susjedne zgrade i druge objekte. Svojim stanjem i izgledom ne smiju narušavati estetski izgled okolnih površina. Lišće, plodove i grane koji s površina iz stavka 1. ovog članka padnu na javnoprometnu površinu, vlasnici, odnosno korisnici, dužni su odmah ukloniti i površinu očistiti, a sakupljeni biootpad odložiti na način kako je to propisano Odlukom o načinu pružanja javne usluge prikupljanja otpada.Na prostorima dvorišta, vrtova, zelenih i drugih površina uz javne površine zabranjeno je odlagati otpad, posebice stare automobile, strojeve, električne i druge aparate i predmete iz kućanstva, građevinski šut, daske, dotrajale predmete i drugo što narušava izgled okoliša, te spaljivati sve vrste otpadnih tvari. Članak 11.Vlasnici odnosno korisnici zgrada, stanova, poslovnih ili drugih prostorija na području Grada, kao proizvođači otpada (u daljnjem tekstu: Proizvođači otpada) dužni su posjedovati spremnike za miješani komunalni otpad, koje moraju držati na vlastitom zemljištu ili zemljištu za koje su dobili pravo korištenja Nadležnog tijela, te ih održavati u čistom i urednom stanju, na način da ne narušavaju estetski izgled ostalih površina. Prethodni stavak ne odnosi se na Proizvođače otpada koji prema Ugovoru koji imaju sa **Davateljem javne usluge prikupljanja otpada** koriste podzemne spremnike koji su smješteni na javnoj površini. Investitori, pravne ili fizičke osobe obrtnici, po dobivanju svih akata za gradnju, a prije započinjanja gradnje dužni su potpisati ugovor o preuzimanju miješanog komunalnog otpada sa **komunalnom tvrtkom koja prikuplja otpad na području Grada**, a za ostale vrste otpada (građevni otpad, plastika, staklo, papir, metal i drugi otpad) dužni su osigurati spremnike i imati potpisane ugovore o preuzimanju sa **ovlaštenim sakupljačem** navedenih vrsta otpada. Investitori fizičke osobe, po dobivanju svih akata za gradnju, a prije započinjanja gradnje dužni su potpisati ugovor o preuzimanju miješanog otpada sa **komunalnom tvrtkom koja prikuplja otpad na području Grada**, a građevni otpad dužni su predavati na način propisan **Odlukom o načinu pružanja javne usluge prikupljanja otpada.**Članak 12.Proizvođači otpada dužni su otpad odlagati u spremnike za otpad, odnosno u podzemne spremnike, i to prema vrstama otpada u spremnike namijenjene odlaganju upravo te vrste otpada (miješani komunalni otpad, biootpad, staklo, plastika, papir i metal). Proizvođači otpada dužni su pažljivo puniti spremnike za otpad tako da se otpad ne rasipa po njima ili oko njih. Spremnike za otpad nije dozvoljeno pretrpavati otpadom na način da se time otežava zatvaranje posude/otpadomjera podzemnog spremnika. Spremnici za otpad moraju imati ispravne poklopce, koje su Proizvođači otpada nakon odlaganja, odnosno radnici koji skupljaju i odvoze otpad nakon utovara, dužni zatvoriti, a posudu vratiti na mjesto s kojeg su je uzeli. Zabranjeno je odlaganje otpada izvan spremnika. Zabranjeno je druge vrste otpada odlagati u spremnike za otpad koji nisu namijenjeni upravo toj vrsti otpada. Zabranjeno je odlaganje otpada u spremnike otpad koje su u tuđem vlasništvu, odnosno, namijenjene drugim korisnicima usluge.6. Ploča s tvrtkom ili nazivom  Članak 23. Pravna osoba, fizička osoba obrtnik ili osoba koja obavlja drugu samostalnu djelatnost ističe ploču s nazivom tvrtke ili obrta, odnosno druge samostalnu djelatnosti, na poslovnu prostoriju ili zgradu u kojoj posluje. Ustanove i druge institucije ističu naziv na mjestu određenom posebnim propisima, odnosno na objekt u kojem se nalazi poslovni prostor ustanove, odnosno institucije. Pravna osoba, fizička osoba obrtnik ili osoba koja obavlja drugu samostalnu djelatnost, te ustanova i druga institucija, može na pročelje zgrade u kojoj koristi poslovni prostor postaviti i ploču s natpisom i imenom poslovnog prostora, obavijest o djelatnosti koju obavlja, te obavijest o radnom vremenu (u daljnjem tekstu: natpis). Natpis mora biti tehnički i estetski oblikovan i uredan, maksimalnih dimenzija 0.5 m x 1 m, a tekst pravopisno ispravno napisan. Svi natpisi većih dimenzija u smislu ove Odluke smatraju se reklamama i za njihovo postavljanje potrebno je odobrenje Nadležnog tijela.(nije neposredno vezano, ali kakva su razmišljanja u pravcu sve veće pojavnosti slučajeva obavljanja neregistrirane gospodarske ili uslužne djelatnosti  od strane fizičkih osoba u kojem slučaju je unaprijed po logici stvari jasno kako niti ne postoji ploča sa tvrtkom ili nazivom niti bilo kakvom drugom oznakom, a posebno ukoliko se još radi  i o proizvođaču otpada???). Nije uočeno kako o  tome bilo koji grad ili općina vodi brigu, a uglavnom se u tim slučajevima svi proglašavaju nenadležnima, te je definitivno problem sa kojim se susreću ili će se susretati komunalni redari  koji u tom području nemaju ovlasti odnosno ili su iznimno ograničeni posebno kada je u pitanju privatni posjed, pa postupanje  nije potpuno  jasno definirano kroz opisana postupanja u poglavlju VI.Komunalni redar u tom slučaju postupka prema fizičkoj osobi isključivo samo kao fizičkoj osobi prekršitelju komunalnog reda, te nije u njegovoj ovlasti utvrđivati  da li se  uistinu radi o obavljanju neregistrirane djelatnosti  na privatnom posjedu, ali svakako morao bi znati procedruru i kako postupati u tim slučajevima.**VI. MJERE ZA ODRŽAVANJE KOMUNALNOG REDA**i onda postupati na osnovu: Zakona o zabrani i sprječavanju obavljanja neregistrirane djelatnosti pročišćeni tekst zakona NN [61/11](https://www.zakon.hr/cms.htm?id=39783), [66/19](https://www.zakon.hr/cms.htm?id=39785) na snazi od 18.07.2019.Članak 8.Inspekcijski nadzor nad provedbom ovoga Zakona obavljaju inspektori Državnog inspektorata u skladu s ovlastima određenim posebnim zakonom.Članak 9. (1) U provedbi inspekcijskog nadzora iz članka 8. ovoga Zakona nadležni inspektor usmenim će rješenjem u zapisniku zabraniti obavljanje neregistrirane djelatnosti ako:– pravna osoba obavlja djelatnost koja nije upisana u sudski ili drugi odgovarajući registar (članak 5. stavak 1. podstavak 1.),– pravna osoba nema zakonom propisane akte o ispunjavanju uvjeta za obavljanje registrirane djelatnosti (članak 5. stavak 1. podstavak 2.),– fizička osoba obavlja djelatnost koju nije registrirala kod nadležnog tijela ili obavljanje te djelatnosti nije prijavila poreznim tijelima (članak 5. stavak 1. podstavak 3.),– fizička osoba nema zakonom propisane akte o ispunjavanju uvjeta za obavljanje registrirane djelatnosti (članak 5. stavak 1. podstavak 4.),– pravna ili fizička osoba obavlja djelatnost unatoč zabrani obavljanja djelatnosti (članak 5. stavak 1. podstavak 5.),– pravna ili fizička osoba kao sudionik omogući obavljanje aktivnosti iz članka 5. i 7. ovoga Zakona (članak 6.),– pravna ili fizička osoba nudi, odnosno reklamira djelatnosti iz članka 5. stavka 1. podstavka 1., 2., 3., 4. i 5. ovoga Zakona (članak 7. stavak. 1.).**VII. PREKRŠAJNE ODREDBE  (očekuje se davanje upozorenja ili opomene Članak 177. Novčanom kaznom u iznosu od 2.000,00 do 10.000,00 kuna kaznit će se za prekršaj pravna osoba ako: (veliki je obim prekršaja a PZ je propisao od 500-10000, stoga bi trebalo omogućiti manje ali naplative kazne uz otklanjanje prekršaja, mislim da Grad svojim građanima mora ipak dati šanse, a zbrajanjem iako je u ovom slučaju i )****Članak 179. Novčanom kaznom u iznosu od 1.000,00 do 5.000,00 kn kaznit će se za prekršaje iz članka 177. stavka 1. ove Odluke: 1. fizička osoba obrtnik i osoba koja obavlja drugu samostalnu djelatnost, koja počini prekršaj u vezi obavljanja njezina obrta ili druge samostalne djelatnosti i koja obavlja neregistriranu djelatnost 2. fizička osoba kao vlasnik ili korisnik stambenog objekta, zgrade, poslovnog prostora ili neizgrađenog građevinskog zemljišta.** | **PRIHVAĆA SE. N**a početku naslovu prije članka 10. dodati će se „Odlaganje i uklanjanje otpdada“.  |
| **6.** | **Udruga #PulaGRAD**Zoranićeva 1752100 PulaTajnik Andrea Stanković | **Zaprimljeno 22.10.2021.** Prijedlozi: 1)Zabrana hodanja centrom grada nedolično obučenim osobama (kupaći kostimi, bez majica), sjedenje i ležanje 2)Jasno i jednoznačno definirati sve iznose prekršajnih odredbi (po uzoru na važeću odluku), maknuti mogućnost raspona kazni 3)Članak 1. Razjasniti – tko je Nadležni odjel za provođenje komunalnog reda (ili to može biti grad Pula) 4)Članak 23. Razjasniti – tko odobrava postavljanje ploči s nazivom poslovnog subjekta u starogradskoj jezgri 5)Članak 21. Razjasniti – postupak odobravanja tendi i sličnih dodataka na zgrade i javne površine – hoće li se morati slati molba ili svatko ima pravo raditi samostalno 6)Razjasniti – reklamni panoi spadaju u reklame ili u neku drugu kategoriju  | **1. PRIHVAĆA SE.** Uvrstiti će se u odredbe o korištenju javnih površina,.**2. NE PRIHVAĆA SE.** Raspon kazni omogućujeindividualizaciju kazne u odnosu na težinu prekršaja i ponašanje počinitelja.**3. NE PRIHVAĆA SE.** Nadležan je odjel u kojem je ustrojenaSlužba komunalnog redarstva.**4. PRIHVAĆA SE**U Članku 23. Odluke jasnije će se utvrditi tko odobrava postavljanje ploča s nazivom poslovnog subjekta i uvjete postavljanja, posebno unutar obuhvata zaštićene kulturno-povijesne cjeline ili pojedinačno zaštićenog kulturnog dobra.**5. PRIHVAĆA SE**U Članku 21. Odluke jasnije će se utvrditi nadležnost i postupak odobravanja tendi i sl. dodataka koji se postavljaju na vanjske dijelove zgrada i javnine površine.**6. PRIHVAĆA SE**U tekstu Odluke jasnije će se utvrditi pojam „reklama“ i „reklamni pano“, između ostalog i radi usklađenja sa sadržajem posebnog akta kojim se regulira postavljanje opreme za reklamiranje i plakatiranje na području Grada Pule. |